Imtella' Diċembru 13, 2021 Il-President Russu, Vladimir Putin qal li fid-disgħinijiet kellu jaħdem bħala xufier tat-taxi biex ikun jista' jkompli jaqla' l-ħobża ta' kuljum. Putin iddikjara dan waqt intervista li xxandret f'dokumentarju maħdum mill-aġenzija tal-aħbarijiet Russa, Ria Novosti. Il-President Russu qal li spiċċa jsuq it-taxis minħabba l-kriżi li ġabet magħha l-waqgħa tal-Unjoni Sovjetika fl-1991. Qal, li dan kien mument mill-aktar traġiku għalih u għal miljuni ta' ċittadini Russi oħra. Spjega, li l-waqgħa tal-Unjoni Sovjetika ġabet magħha instabilità ekonomika liema bħalha li xeħtet lil miljuni ta' nies fil-faqar.